Sarbel

Biografi

Sarbel ble født 14. mai 1981 i London, England. Faren var en kypriotisk musiker, mens moren var libanesisk advokat. Faren Elias tok ofte med familien med på ferie til Hellas og Kypros, og han tok også ofte med seg Sarbel på jobb da han opptrådte, og fikk Sarbel til å være med å synge. På denne måten ble Sarbel oppvokst med musikk rundt han og musikken ble en del av hans liv. Sarbel studerte musikk (stemme), drama, og scenekunst på universitetet. Fra da han var fem til 16 år opptrådte han på the English Nastional Opera og the Royal Opera House Covent Garden og han har spilt inn Toska på engelsk for Chandos Recordings, i rollen som gjetergutten. Han har også vært med i forskjellige programmer på BBC og Channel 4, og i teaterstykker som The Prince and the Goose Girl, Carmen, Turando'l, og i Shakespeares The Merchant of Venice. Sarbel er oppkalt etter den libanesiske Saint Charbel, men grunnen til at hans navn skrives «Sarbel» er at det ble oversatt direkte fra den greske versjonen av navnet med det greske alfabetet, 'Σαρμπέλ', som mangler 'sh'-lyden.

Musikkarriere

Da Sarbel var 18 år gammel, bestemte han seg for å besøke øya Kreta. Det endte opp med at han jobbet der i syv måneder sammen med et britisk orkester på Kretas Palladium Teater hvor de opptrådte med musikk fra ABBA, The Blues Brothers og mange flere. På Kreta utforsket han Hellas, greske folkekostymer og han ble kjent på nytt med den greske folkemusikken som hans far hadde presentert for ham tidligere. Etter denne opplevelsen følte Sarbel seg mye mer knyttet til hans greske røtter enn han noen gang hadde gjort før.
Tre år senere, etter han hadde begynt å synge profesjonelt på greske nattklubber rundt omkring i London, bestemte Sarbel seg for å dra tilbake til Hellas. Der møtte han musikeren Panagiotis Stergiou og produsenten Yannis Doulamis og fikk platekontrakt med Sony BMG (Hellas). Våren 2005 ble hans første singlel med navnet Se Pira Sovara gitt ut.
Se Pira Sovara, som han sang med artisten Irini Merkouri, er en coverlåt av en arabisk sang med tittelen Sidi Mansour.
Låten ble en kjempestor suksess i Hellas, Kypros og Midtøsten, spesielt i Libanon.
På den samme CD-en (CD-singelen) slapp han enda en duett med Irini Merkouri kalt Agapi Mou Eisai.
I 2005 kom hans første album ut med tittelen Paraxeno Synesthima. Albumet solgte til gull, og ble gitt ut om igjen med den Wella-sponset sangen Thelo Na Petakso og bonuslåten Boro Boro av Arash, som han fremførte på MAD Music Awards.
Det ble laget tre musikkvideoer fra denne albumet; Se Pira Sovara, Sokolata, og Thelo Na Petakso.

2006: Sahara

I juli 2006, kom hans andre album ut, Sahara. Det samme året spilte han inn en duett med den greske artisten Natassa Theodoriou kalt Na'soun Thalassa som var inkludert som en bonuslåt på CD-en. Han opptrådte igjen på MAD Music Awards med sangen Thriller, av Michael Jackson, noe som gjore han ennå mer populær.

2007: Eurovision Song Contest og Sahara: Euro Edition

På grunn av hans økende popularitet, spurte den greske statskanalen ERT om han kunne tenke seg å delta i den greske Melodi Grand Prix, noe han takket ja til. Der måtte han konkurrere mot den kjente greske artisten Christos Dantis og nykommeren Tamta om billetten til Eurovision Song Contest-finalen i Helsingfors, Finland. Sarbel fikk hjelp til å skrive låten av de populære gresk-svenske komponistene Alex Papacostantinou, Marcus Englof, og Mack, som alle har skrevet for de populære gresk-svenske og persisk-svenske artistene Elena Paparizou og Cameron Cartio. De skrev sangen 'Yassou Maria', som han spilte inn på engelsk med kun ordene «geia sou» og navnet Maria på gresk.
Den 28. februar 2007 kjempet Sarbel mot de to andre om billetten til Helsingfors og sang Yassou Maria live. Selv om han hadde noen lydproblemer, vant han med et flertall av stemmene fra både folket og juryen. Sarbel fikk totalt til sammen 39.69 % av stemmene. På grunn av at han vant finalen hjemme, har han vært rundt på turné i Europa for å reklamere for låten Yassou Maria.
Den 12. mars 2007 ble Sahara gitt ut på nytt igjen, men denne gangen under tittelen Saraha: Euro Edition hvor Yassou Maria-singlen som fulgte med som bonus. Singelen innholdt Yassou Maria, Yassou Maria (Greeklish Version), Enas Apo Mas (Special Holiday Mix) og en duett med den persisk-svenske artisten Cameron Cartio med tittelen Mi Chica. Mi Chica  blir sunget på fire språk; gresk, persisk, engelsk, spansk, og låten er i en spansk stil med greske pop-elementer.

Eurovision Song Contest 2007 Helsingfors

Sarbel var allerede kvalifisert til finalen i Eurovision Song Contest 2007 siden Anna Vissi klarte å bringe Hellas en niendeplass i 2006 i Athen, og han var nummer ti til å fremføre låten sin og etter at 24 sanger var fremført ble de klart at Hellas og Sarbel kom på en syvendeplass med 139 poeng. Han fikk de høyeste poengene fra landene Kypros og Bulgaria som gav 12 poeng mens Storbritannia, Tyskland og Polen gav ti poeng. Sarbels syvendeplass gjør at Hellas igjen gikk direkte til finalen i Eurovision Song Contest 2008 i Beograd.